टोंक| नोटबंदी को बड़ा घोटाला बताते हुए कांग्रेस ने नोटबंदी के दो साल होने पर विरोध प्रदर्शन किया। जिला कांग्रेस कमेटी की ओर से जिलाध्यक्ष लक्ष्मण चौधरी के नेतृत्व में नोटबंदी का विरोध किया गया। कांग्रेस नेताओं ने कहा कि नोटबंदी गलत तरीके से की गई, जिसका खामियाजा भारत की अर्थ व्यवस्था को भुगतना पड़ रहा है। चारो तरफ मंदी के साथ ही रोजगारों के अवसर काफी कम हो गए हैं। नोटबंदी को कांग्रेस नेताओं ने बड़ा घोटाला बताते हुए केंद्र सरकार की जमकर आलोचना की। कांग्रेस नेताओं ने कहा कि देश की अर्थव्यवस्था चौपट हो गईए एनपीए लगातार बढ़ रहा है। रिजर्व बैंक अपने आप को असहाय महसूस कर रहा है। महंगाई आसमान छू रही है। भारतीय रूपया डाॅलर के मुकाबले निम्न स्तर पर पहुंच गया है। कुटीर उद्योग ठप हो गए हैं तथा लघु व्यापार पर भी इसका व्यापक असर पड़ा है। इस मौके पर पूर्व जिलाध्यक्ष आत्माराम गोयल, ब्लाॅक अध्यक्ष अजीज कुरैशी, सरताज अहमद, मोईन निजामुद्दीन, जिला महामंत्री दिनेश चौरासिया, प्रवक्ता सुनील बंसल, सलीम नकवी, अभिभाषक संघ अध्यक्ष देवकरण गुर्जर, कैलाशी मीणा, प्रवक्ता युसूफ खान यूनिवर्सल, जर्रार खान कार्यालय प्रभारी, खेलकूद प्रकोष्ठ जिलाध्यक्ष इम्तियाज खान, ब्लाॅक संगठन महामंत्री अहसान बाबा, सेवादल मुख्य संगठक अब्दुल खालिक खान, प्रदेश सेवादल संगठक धर्मेन्द्र सालोदिया, अल्पसंख्यक जिलाध्यक्ष युसूफ इंजीनियर, जावेद इकबाल, सेवादल संगठक नईम अपोलो, पूर्व पार्षद बरकात हसीन, प्रदेश अल्पसंख्यक विभाग प्रवक्ता अताउल्ला खान, अनवर चिश्ती, सरताज अहमद,प्रदेश कोर्डिनेटर कामगार प्रकोष्ठ खालिद भैया, आईटी सेल प्रदेश पारस साहूए विधि एवं मानवाधिकार विभाग के मीडिया प्रभारी विकास विजयवर्गीय, कच्ची बस्ती प्रकोष्ठ के अशोक महावर, कामगार प्रकोष्ठ जिलाध्यक्ष किरोड़ी मीणा, एडवोकेट तुलसीराम चांवला, अली शेर खान, पार्षद शकील, नवीन जैन, इरशाद खान, शोकत अली आदि कांग्रेसी कार्यकर्ता उपस्थित रहे।